               EUROOPAN KOMISSIO
            Bryssel 29.9.2016
            COM(2016) 631 final
            2016/0308(COD)
            Ehdotus
            EUROOPAN PARLAMENTIN JA NEUVOSTON ASETUS
            sellaisten Ukrainaa koskevien väliaikaisten yksipuolisten kauppatoimenpiteiden käyttöönotosta, joilla täydennetään assosiaatiosopimuksen mukaisia kauppamyönnytyksiä

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Osapuolet allekirjoittivat Euroopan unionin, Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen, jäljempänä ’sopimus’, kahdessa osassa maaliskuussa ja kesäkuussa 2014. Assosiaatiosopimusta on sovellettu väliaikaisesti joiltain osin 1. päivästä marraskuuta 2014. Pitkälle menevää ja laaja-alaista vapaakauppa-aluetta (Deep and Comprehensive Free Trade Area, DCFTA) on sovellettu väliaikaisesti 1. päivästä tammikuuta 2016.

                  Yksi sopimuksen tavoitteista on luoda edellytykset talous- ja kauppasuhteiden tehostamiselle niin, että Ukraina voi asteittain yhdentyä EU:n sisämarkkinoihin, muun muassa perustamalla pitkälle menevä ja laaja-alainen vapaakauppa-alue sopimuksen IV osaston (Kauppa ja kaupan liitännäistoimenpiteet) mukaisesti, ja tukea Ukrainan pyrkimyksiä saattaa päätökseen siirtyminen toimivaan markkinatalouteen muun muassa lähentämällä asteittain sen lainsäädäntöä unionin lainsäädäntöön.

                  Jotta voitaisiin laajentaa nykyisiä kauppavirtoja, kun on kyse tiettyjen maataloustuotteiden tuonnista Ukrainasta unioniin, ja edistää kahdenvälistä kauppaa ja taloudellista yhteistyötä unionin kanssa, on aiheellista myöntää Ukrainalle uusia yksipuolisia kauppaetuuksia.

                  Uudet yksipuoliset toimenpiteet noudattaisivat niitä samoja perusperiaatteita, jotka on vahvistettu EU:n ja Ukrainan välisessä assosiaatiosopimuksessa. Erityisesti Ukrainan kanssa tehdyn assosiaatiosopimuksen 2 artiklassa määrätään, että demokratian periaatteiden, ihmisoikeuksien ja perusvapauksien sekä oikeusvaltioperiaatteen noudattaminen ovat mainitun sopimuksen keskeisiä osatekijöitä.

                  Tässä asetuksessa säädettyjen yksipuolisten kauppatoimenpiteiden soveltaminen edellyttää, että Ukraina noudattaa näitä samoja periaatteita.

                  Normaaleja suojamenettelyjä sovelletaan.

               •Yhdenmukaisuus muiden alaa koskevien politiikkojen säännösten kanssa

                  Uudet yksipuoliset kauppatoimenpiteet olisivat johdonmukaisia EU:n ja Ukrainan assosiaatiosopimuksen täytäntöönpanon kanssa ja erityisesti pitkälle menevän ja laaja-alaisen vapaakauppa-alueen (DCFTA) 1. tammikuuta 2016 alkavan väliaikaisen soveltamisen kanssa.

                  Lisäksi viimeaikaisilla Euroopan unionin neuvottelemilla vapaakauppasopimuksilla (Perun ja Kolumbian, Keski-Amerikan, Vietnamin ja Kanadan kanssa) joillekin tämän asetuksen piiriin kuuluville maataloustuotteille on jo järjestetty rajoittamaton tulliton pääsy markkinoille.

               •Yhdenmukaisuus unionin muiden politiikkojen kanssa

                  Euroopan unioni on tähän mennessä tukenut Ukrainan poliittista ja taloudellista vakautumista ja uudistusten vakauttamista erityisesti oikeusasioiden ja korruption torjunnan, julkisen hallinnon toimintavalmiuksien parantamisen sekä hallinnon hajauttamisen osa-alueilla. Laajaan 12,8 miljardin euron tukipakettiin kuuluu makrotaloudellinen tuki sekä lukuisia taloudellisen ja teknisen avun hankkeita osana vuosittaisia erityistoimenpiteitä ja myös Euroopan investointipankin ja muiden kansainvälisten rahoituslaitosten tarjoama tuki DCFTA:n täytäntöönpanoon.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Ehdotuksen oikeusperusta on Euroopan unionin toiminnasta tehdyn sopimuksen 207 artiklan 2 kohta.

               Toissijaisuusperiaate (jaetun toimivallan osalta)

               Yhteinen kauppapolitiikka kuuluu SEUT-sopimuksen 3 artiklan mukaan unionin yksinomaiseen toimivaltaan. Sen vuoksi toissijaisuusperiaatetta ei sovelleta.

               Suhteellisuusperiaate

               Ehdotus on tarpeen yhteisen kauppapolitiikan täytäntöön panemiseksi.

               Toimintatavan valinta

               Ehdotus noudattaa SEUT-sopimuksen 207 artiklan 2 kohtaa, joka koskee toimenpiteitä yhteisen kauppapolitiikan täytäntöön panemiseksi. Ei ole olemassa muuta oikeudellista välinettä, jota voitaisiin käyttää tässä ehdotuksessa esitetyn tavoitteen saavuttamiseksi.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               Jälkiarvioinnit/toimivuustarkastukset

                  Ei sovelleta.

               Sidosryhmien kuuleminen

               Sidosryhmien kuuleminen toteutettiin kauppapolitiikan pääosaston vuonna 2007 tilaaman kestävään kehitykseen kohdistuvien vaikutusten arvioinnin puitteissa; tuloksia käytettiin pitkälle menevää ja laaja-alaista vapaakauppa-aluetta koskevan sopimuksen (DCFTA) neuvotteluprosessissa. Lisäksi toimenpide on määrä hyväksyä yhteispäätösmenettelyllä. Se tulee näin ollen EU:n neuvoston ja Euroopan parlamentin tarkasteltavaksi.

               Asiantuntijatiedon keruu ja käyttö

                  Ei sovelleta.

               Vaikutustenarviointi

               Ottaen huomioon Ukrainan vaikean taloustilanteen on tärkeää, että asetus tulee voimaan mahdollisimman pian. Sen vuoksi nyt käsillä olevasta toimenpiteestä ei tehty vaikutustenarviointia. Sopimuksen kauppaa ja kaupan liitännäistoimenpiteitä koskevista määräyksistä on kuitenkin tehty kestävään kehitykseen kohdistuvien vaikutusten arviointi, joka mainitaan edellä. Kyseisessä tarkastelussa varmistui, että kauppaa ja kaupan liitännäistoimenpiteitä koskevien määräysten täytäntöönpanolla olisi myönteinen vaikutus sekä EU:n että Ukrainan kannalta.

               Sääntelyn toimivuus ja yksinkertaistaminen

                  Toimenpide ei lisää yritysten sääntelytaakkaa.

               Perusoikeudet

                  Uudet yksipuoliset toimenpiteet noudattaisivat niitä samoja perusperiaatteita, jotka on vahvistettu EU:n ja Ukrainan välisessä assosiaatiosopimuksessa. Erityisesti Ukrainan kanssa tehdyn assosiaatiosopimuksen 2 artiklassa määrätään, että demokratian periaatteiden, ihmisoikeuksien ja perusvapauksien sekä oikeusvaltioperiaatteen noudattaminen ovat mainitun sopimuksen keskeisiä osatekijöitä.

               3.TALOUSARVIOVAIKUTUKSET

                  Euroopan unioni menettää vuosittain tullituloja alle 50 miljoonaa euroa, ja vaikutus EU:n omiin varoihin on hyvin vähäinen. Teollisuustuotteiden tuonnissa kantamatta jäävien tullien arvo on noin 20 prosenttia koko määrästä.

               4.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Maatalouteen liittyvien tariffikiintiöiden käytön ilmoittaminen verkossa on mahdollista Euroopan komission tätä tarkoitusta varten osoittamalla verkkosivustolla.

               •Selittävät asiakirjat (direktiivien osalta)

                  Ei sovelleta.

               •Ehdotukseen sisältyvien säännösten yksityiskohtaiset selitykset

                  Kun otetaan huomioon Ukrainan vaikea taloudellinen tilanne ja sen toteuttamat taloudelliset rakenneuudistukset ja jotta voitaisiin tukea läheisempien taloussuhteiden kehittämistä Euroopan unionin kanssa, toimenpiteellä pyritään kasvattamaan kauppavirtoja tiettyjen maataloustuotteiden tuonnin osalta ja antamaan myönnytyksiä yksipuolisten kauppatoimenpiteiden muodossa valikoitujen teollisuustuotteiden osalta sen mukaan kuin pyrkimyksenä on vauhdittaa tullien poistamista Euroopan unionin ja Ukrainan välisestä kaupasta.

                  Yksipuoliset kauppatoimenpiteet myönnettäisiin tullittoman tariffikiintiön muodossa tietyille maataloustuotteille sopimuksessa vahvistettujen etuustariffikiintiöiden lisäksi ja poistamalla tuontitullit osittain tai kokonaan useilta teollisuustuotteilta.

               2016/0308 (COD)

               Ehdotus

               EUROOPAN PARLAMENTIN JA NEUVOSTON ASETUS

               sellaisten Ukrainaa koskevien väliaikaisten yksipuolisten kauppatoimenpiteiden käyttöönotosta, joilla täydennetään assosiaatiosopimuksen mukaisia kauppamyönnytyksiä

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen ja erityisesti sen 207 artiklan 2 kohdan,

               ottavat huomioon Euroopan komission ehdotuksen,

               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

               noudattavat tavallista lainsäätämisjärjestystä,

               sekä katsovat seuraavaa:

               (1)Euroopan unionin, Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus
                  1
                muodostaa perustan unionin ja Ukrainan väliselle suhteelle. Kauppaa ja kaupan liitännäistoimenpiteitä koskevaa IV osastoa on sovellettu väliaikaisesti 1. päivästä tammikuuta 2016
                  2
               . Assosiaatiosopimuksen johdanto-osassa osapuolet ovat ilmaisseet halunsa lujittaa ja laajentaa suhteitaan kunnianhimoisesti ja innovatiivisesti.

               (2)Kun otetaan huomioon Ukrainan toteuttamat taloudelliset uudistukset ja jotta voitaisiin tukea läheisempien taloussuhteiden kehittämistä Euroopan unionin kanssa, on aiheellista kasvattaa kauppavirtoja tiettyjen maataloustuotteiden tuonnin osalta ja antaa myönnytyksiä yksipuolisten kauppatoimenpiteiden muodossa valikoitujen teollisuustuotteiden osalta sen mukaan kuin pyrkimyksenä on vauhdittaa tullien poistamista Euroopan unionin ja Ukrainan välisestä kaupasta.

               (3)Yksipuoliset kauppatoimenpiteet myönnettäisiin tullittoman tariffikiintiön muodossa liitteissä I ja II luetelluille tuotteille sopimuksessa vahvistettujen etuustariffikiintiöiden lisäksi ja poistamalla tuontitullit osittain tai kokonaan liitteessä III luetelluilta teollisuustuotteilta.

               (4)Jotta ehkäistäisiin petosriskit, olisi myönnettävien tullittomien tariffikiintiöiden hyödyntämisoikeuden edellytyksenä oltava, että Ukraina noudattaa asiaankuuluvia tuotteiden alkuperäsääntöjä ja niihin liittyviä menettelyjä ja että se tekee tiivistä hallinnollista yhteistyötä Euroopan unionin kanssa siten kuin sopimuksessa määrätään.

               (5)Ukrainan on pidättäydyttävä ottamasta käyttöön uusia tulleja tai vaikutukseltaan niitä vastaavia maksuja tai uusia määrällisiä rajoituksia tai vaikutukseltaan niitä vastaavia toimenpiteitä sekä lisäämästä voimassa olevien tullien ja maksujen määriä ja ottamasta käyttöön mitään muita rajoituksia. Jos jotakin näistä edellytyksistä ei noudateta, Euroopan komissiolla olisi oltavat valtuudet keskeyttää väliaikaisesti yksipuoliset kauppatoimenpiteet kokonaan tai osittain.

               (6)On tarpeen säätää yhteisen tullitariffin mukaisten tavanomaisten tullien käyttöönotosta sellaisten tuotteiden tuonnin osalta, jotka Euroopan komission tutkimuksen perusteella aiheuttavat tai uhkaavat aiheuttaa vakavia vaikeuksia samankaltaisten tai suoraan kilpailevien tuotteiden tuottajille Euroopan unionissa.

               (7)Tämän asetuksen täytäntöönpanon yhdenmukaisten edellytysten varmistamiseksi komissiolle olisi siirrettävä täytäntöönpanovaltaa, jotta se voisi väliaikaisesti keskeyttää tässä asetuksessa vahvistetut etuusjärjestelyt ja ottaa käyttöön korjaavia toimenpiteitä silloin, kun tämä asetus on vaikuttanut unionin markkinoihin. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011
                  3
                mukaisesti.

               (8)Komissio hallinnoi tariffikiintiöitä komission täytäntöönpanoasetuksen (EU) 2015/2447
                  4
                49–54 artiklan mukaisesti, lukuun ottamatta niitä, tiettyjä maataloustuotteita koskevia tariffikiintiöitä, joita komissio hallinnoi Euroopan parlamentin ja neuvoston asetuksen  (EU) No 1308/2013
                  5
                184 artiklan mukaisesti.

               (9)Assosiaatiosopimuksen 2 artiklan mukaan demokratian periaatteiden, ihmisoikeuksien ja perusvapauksien sekä oikeusvaltioperiaatteen noudattaminen muodostavat olennaisen osan mainittua sopimusta. On aiheellista ottaa käyttöön mahdollisuus keskeyttää etuudet väliaikaisesti, jos Ukraina ei noudata ihmisoikeuksien, demokratian ja oikeusvaltion perusperiaatteita.

               (10)Ottaen huomioon Ukrainan vaikean taloustilanteen on tärkeää, että asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä,

               OVAT HYVÄKSYNEET TÄMÄN ASETUKSEN:

               1 artikla

               Etuusjärjestelyt ja tariffikiintiöiden käyttö

               1.Liitteissä I ja II lueteltuja tuotteita saa tuoda Euroopan unioniin mainituissa liitteissä vahvistettujen unionin tariffikiintiöiden rajoissa.

               2.Komissio hallinnoi liitteessä I lueteltuja tuotteita koskevia tariffikiintiöitä 24 päivänä marraskuuta 2015 annetun komission täytäntöönpanoasetuksen (EU) 2015/2447 49–54 artiklan mukaisesti.

               3.Komissio hallinnoi liitteessä II tarkoitettuja tiettyjä maataloustuotteita koskevia tariffikiintiöitä asetuksen (EU) N:o 1308/2013 184 artiklan nojalla vahvistettujen sääntöjen mukaisesti.

               4.Ukrainasta peräisin olevien tiettyjen teollisuustuotteiden tuontia koskevia etuustulleja sovelletaan liitteen III mukaisesti.

               2 artikla

               Etuusjärjestelyn edellytykset

               Oikeus hyödyntää 1 artiklalla käyttöön otettuja tariffikiintiöitä edellyttää sitä, että

               a)tuotteiden alkuperäsääntöjä ja niihin liittyviä menettelyjä noudatetaan siten kuin assosiaatiosopimuksessa, ja erityisesti pöytäkirjassa I käsitteen ’alkuperätuotteet’ määrittelystä ja hallinnollisen yhteistyön menetelmistä ja pöytäkirjassa II keskinäisestä hallinnollisesta avunannosta tulliasioissa, määrätään;

               b)Ukraina pidättäytyy ottamasta käyttöön uusia tulleja tai vaikutukseltaan vastaavia maksuja ja uusia määrällisiä rajoituksia tai vaikutukseltaan vastaavia toimenpiteitä unionista peräisin olevassa tuonnissa tai lisäämästä voimassa olevien tullien ja maksujen määriä ja ottamasta käyttöön mitään muita rajoituksia tämän asetuksen voimaantulopäivästä;

               c)noudatetaan assosiaatiosopimuksen 2 artiklassa tarkoitettuja demokratian periaatteita, ihmisoikeuksia ja perusvapauksia sekä oikeusvaltioperiaatetta.

               3 artikla

               Väliaikainen keskeyttäminen

               Jos komissio katsoo, että on tarpeeksi näyttöä siitä, että 2 artiklassa vahvistettuja edellytyksiä ei noudateta, se voi keskeyttää tässä asetuksessa säädetyt etuusjärjestelyt kokonaan tai osittain 5 artiklan 2 kohdassa tarkoitetun tarkastelumenettelyn mukaisesti.

               4 artikla

               Suojalauseke

               1.Jos Ukrainasta peräisin olevaa tuotetta tuodaan siten, että samankaltaisten tai suoraan kilpailevien tuotteiden yhteisön tuottajalle aiheutuu tai uhkaa aiheutua vakavia vaikeuksia, yhteisen tullitariffin mukaiset tullit voidaan ottaa käyttöön uudelleen tällaiselle tuotteelle milloin tahansa neuvoston määräenemmistöllä komission ehdotuksesta tekemän päätöksen perusteella.

               2.Komissio tekee jäsenvaltion pyynnöstä tai omasta aloitteestaan virallisen päätöksen tutkimuksen vireillepanosta kohtuullisen ajan kuluessa. Jos komissio päättää panna tutkimuksen vireille, se julkaisee asiaa koskevan ilmoituksen Euroopan unionin virallisessa lehdessä. Ilmoitus sisältää yhteenvedon saaduista tiedoista, ja siinä kehotetaan toimittamaan kaikki asiaan kuuluvat tiedot komissiolle. Siinä asetetaan määräaika, jonka kuluessa asianomaiset osapuolet voivat kirjallisesti esittää näkökantansa; määräaika voi olla korkeintaan neljä kuukautta ilmoituksen julkaisupäivästä.

               3.Komissio hankkii kaikki tarpeellisina pitämänsä tiedot, ja se voi tarkistaa saamansa tiedot Ukrainalta ja mistä tahansa asiaan kuuluvasta lähteestä. Sen jäsenvaltion virkamiehet, jonka alueella tarkistus on määrä toteuttaa, voivat kyseisen jäsenvaltion pyynnöstä avustaa komissiota tarkistusten tekemisessä.

               4.Selvittäessään mahdollista vakavien vaikeuksien esiintymistä komissio ottaa huomioon muun muassa seuraavat yhteisön tuottajia koskevat seikat siinä määrin kuin asiaa koskevaa tietoa on saatavilla:

               –markkinaosuus,

               –tuotanto,

               –varastot,

               –tuotantokapasiteetti,

               –kapasiteetin käyttöaste,

               –työllisyys,

               –tuonti,

               –hinnat.

               5.Tutkimus on saatettava päätökseen kuuden kuukauden kuluessa 2 kohdassa tarkoitetun ilmoituksen julkaisemisesta. Komissio voi poikkeuksellisissa olosuhteissa pidentää tätä määräaikaa 5 artiklassa tarkoitettua menettelyä noudattaen.

               6.Komissio tekee päätöksensä kolmen kuukauden kuluessa 5 artiklassa tarkoitettua menettelyä noudattaen. Päätös tulee voimaan kuukauden kuluessa sen julkaisemisesta.

               7.Jos välitöntä toimintaa vaativat poikkeukselliset olosuhteet tekevät tutkimuksen mahdottomaksi, komissio voi, ilmoitettuaan asiasta etukäteen komitealle, toteuttaa sellaisia suojatoimenpiteitä, jotka ovat ehdottoman välttämättömiä.

               5 artikla

               Komiteamenettely

               1.Tämän asetuksen 1 artiklan 2 kohdan ja 4 artiklan soveltamiseksi komissiota avustaa asetuksen (ETY) N:o 2913/92 248 a artiklalla perustettu tullikoodeksikomitea. Komitea on asetuksessa (EU) N:o 182/2011 tarkoitettu komitea.

               2.Kun viitataan tähän kohtaan, sovelletaan asetuksen (EU) N:o 182/2011 5 artiklaa.

               6 artikla

               Voimaantulo ja soveltaminen

               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               Sitä sovelletaan kolmen vuoden ajan.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

               YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS

               1.EHDOTUKSEN NIMI:

               Ehdotus: EUROOPAN PARLAMENTIN JA NEUVOSTON ASETUS sellaisten Ukrainaa koskevien väliaikaisten yksipuolisten kauppatoimenpiteiden käyttöönotosta, joilla täydennetään assosiaatiosopimuksen mukaisia kauppamyönnytyksiä

               2.BUDJETTIKOHDAT

               Luku ja momentti: Luku 12, momentti 120 (tullimaksut)

               Vuodeksi 2016 budjetoitu määrä: 18 465,30 miljoonaa euroa

               3.RAHOITUSVAIKUTUKSET

               Ehdotuksella ei ole rahoitusvaikutuksia

               Ehdotuksella ei ole rahoitusvaikutuksia menoihin, mutta sillä on seuraava rahoitusvaikutus tuloihin:

               (milj. euroa yhden desimaalin tarkkuudella)

                        Tulopuolen budjettikohta
                           6

                        2016

                        2017

                        momentti 120

                        0

                        35,3

                        Toteutuksen jälkeen

                        Tulopuolen budjettikohta

                        2016

                        2017

                        2018

                        2019

                        2020

                        momentti 120

                        18 465,30

                        18 430

                        18 430

                        18 430

               4.PETOSTENTORJUNTATOIMET

               EU:n tullilainsäädännön avulla on tarkoitus varmistaa EU:n kaikkien tullitoimenpiteiden moitteeton soveltaminen, mukaan lukien tässä asetuksessa määrätyt tullietuudet. Siinä määrätään myös EU:n ja Ukrainan välisen assosiaatiosopimuksen tarpeellisten määräysten soveltamisesta ja sen pöytäkirjan I, joka on tehty käsitteen ’alkuperätuotteet’ määrittelystä ja hallinnollisen yhteistyön menetelmistä, sekä sen vastaavien liitteiden soveltamisesta, sekä mahdollisuudesta, neuvottelujen jälkeen, peruuttaa tullietuudet väliaikaisesti, jos havaitaan etuuskohteluun liittyviä petoksia ja sääntöjenvastaisuuksia.

               5.MUUT HUOMAUTUKSET

               Tämä arvio perustuu sisäisiin laskelmiin.

                     (1)
                  EUVL L 161, 29.5.2014, s. 3.

                     (2)
                  Neuvoston päätös 2014/668/EU, annettu 23 päivänä kesäkuuta 2014 (EUVL L 278, 20.9.2014, s. 1).

                     (3)
                  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).

                     (4)
                  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

                     (5)
                  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).

                     (6)
                  Perinteisistä omista varoista (maatalousmaksut, sokerimaksut, tullit) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.

    ---documentbreak---

               EUROOPAN KOMISSIO
            Bryssel 29.9.2016
            COM(2016) 631 final
            LIITTEET
            asiakirjaan
            Ehdotus: Euroopan parlamentin ja neuvoston asetus
            sellaisten Ukrainaa koskevien väliaikaisten yksipuolisten kauppatoimenpiteiden käyttöönotosta, joilla täydennetään assosiaatiosopimuksen mukaisia kauppamyönnytyksiä

               LIITTEET

               LIITE I

               Tavaran kuvauksen sanamuotoa on pidettävä ainoastaan ohjeellisena, joten etuusjärjestelyn laajuus määräytyy tässä liitteessä CN-koodien mukaan, sellaisina kuin ne ovat tämän asetuksen antamisajankohtana, sanotun kuitenkaan rajoittamatta yhdistetyn nimikkeistön tulkintasääntöjen soveltamista.

                        Järjestysnumero

                        CN-koodi

                        Tavaran kuvaus

                        Kiintiökausi

                        Tämän asetuksen voimaantulosta 36 kuukautta

                        Vuotuinen kiintiömäärä

                        (nettotonnia, jollei toisin mainita)

                        09.6750

                        0409

                        Luonnonhunaja

                        3 000

                        09.6751

                        Ex 1103 19 20
                        1103 19 90
                        1103 20 90
                        1104 19 10
                        1104 19 50
                        1104 19 61
                        1104 19 69
                        ex 1104 29
                        1104 30

                        Ohrasta valmistetut rouheet
                        Viljasta valmistetut rouheet ja karkeat jauhot (ei kuitenkaan vehnä, ruis, kaura, maissi, riisi ja ohra)
                        Viljapelletit (ei kuitenkaan vehnä, ruis, kaura, maissi, riisi ja ohra)
                        Valssatut tai hiutaleiksi valmistetut vehnänjyvät
                        Valssatut tai hiutaleiksi valmistetut maissinjyvät
                        Valssatut ohranjyvät
                        Hiutaleiksi valmistetut ohranjyvät
                        Käsitellyt jyvät (esim. kuoritut, pyöristetyt, leikatut tai karkeasti rouhitut), muuta kuin kauraa, ruista tai maissia
                        Viljanjyvien alkiot, kokonaiset, valssatut, hiutaleiksi valmistetut tai jauhetut

                        7 800

                        09.6752

                        2002

                        Muulla tavalla kuin etikan tai etikkahapon avulla valmistetut tai säilötyt tomaatit

                        5 000

                        09.6753

                        2009 61 90

                        2009 69 11

                        2009 69 71 2009 69 79 2009 69 90

                        Viinirypälemehu (mukaan lukien rypäleen puristemehu ”grape must”), Brix-arvo enintään 30, arvo enintään 18 euroa/100 kg netto

                        Viinirypälemehu (mukaan lukien rypäleen puristemehu ”grape must”), Brix-arvo suurempi kuin 67, arvo enintään 22 euroa/100 kg netto

                        Viinirypälemehu (mukaan lukien rypäleen puristemehu ”grape must”), Brix-arvo suurempi kuin 30 mutta enintään 67, arvo enintään 18 euroa/100 kg netto

                        500

                        09.6754

                        1004

                        Kaura

                        4 000

               LIITE II

               1 artiklan 3 kohdassa tarkoitettujen tiettyjen maataloustuotteiden tariffikiintiöt

               Tavaran kuvauksen sanamuotoa on pidettävä ainoastaan ohjeellisena, joten etuusjärjestelyn laajuus määräytyy tässä liitteessä CN-koodien mukaan, sellaisina kuin ne ovat tämän asetuksen antamisajankohtana, sanotun kuitenkaan rajoittamatta yhdistetyn nimikkeistön tulkintasääntöjen soveltamista.

                        Tuote

                        Tariffiluokittelu

                        Määrä

                        Tavallinen vehnä, spelttivehnä sekä vehnän ja rukiin sekavilja, jauhot, rouheet, karkeat jauhot ja pelletit

                        1001 99 00

                        1101 00 15, 1101 00 90

                        1102 90 90

                        1103 11 90 1103 20 60

                        100 000 tonnia vuodessa

                        Maissi, muu kuin siemenvilja, jauhot, rouheet, karkeat jauhot, pelletit ja jyvät

                        1005 90 00

                        1102 20

                        1103 13

                        1103 20 40

                        1104 23

                        650 000 tonnia vuodessa

                        Ohra, muu kuin siemenvilja, jauhot ja pelletit

                        1003 90 00

                        1102 90 10

                        ex 1103 20 25

                        350 000 tonnia vuodessa

               LIITE III

               1 artiklan 4 kohdassa tarkoitettuihin tiettyihin tuotteisiin sovellettavat etuustullit

               Tavaran kuvauksen sanamuotoa on pidettävä ainoastaan ohjeellisena, joten etuusjärjestelyn laajuus määräytyy tässä liitteessä CN-koodien mukaan, sellaisina kuin ne ovat tämän asetuksen antamisajankohtana, sanotun kuitenkaan rajoittamatta yhdistetyn nimikkeistön tulkintasääntöjen soveltamista.

                        CN 2016

                        KUVAUS

                        Sovellettavat tullit

                        31 RYHMÄ – LANNOITTEET

                        3102 10 10

                        Virtsa-aine (urea), myös vesiliuoksena, jossa on enemmän kuin 45 painoprosenttia typpeä kuivasta vedettömästä tuotteesta (ei kuitenkaan tabletteina tai niiden kaltaisessa muodossa tai bruttopainoltaan enintään 10 kg:n pakkauksissa)

                        3 %

                        3102 21 00

                        Ammoniumsulfaatti (ei kuitenkaan tabletteina tai niiden kaltaisessa muodossa tai bruttopainoltaan enintään 10 kg:n pakkauksissa)

                        0 %

                        3102 40 10

                        Ammoniumnitraatti sekoitettuna kalsiumkarbonaatin tai muiden sellaisten epäorgaanisten aineiden kanssa, jotka eivät ole lannoitteita, typpipitoisuus enintään 28 painoprosenttia (ei kuitenkaan tabletteina tai niiden kaltaisessa muodossa tai bruttopainoltaan enintään 10 kg:n pakkauksissa)

                        0 %

                        3102 50 00

                        Natriumnitraatti (ei kuitenkaan tabletteina tai niiden kaltaisessa muodossa tai bruttopainoltaan enintään 10 kg:n pakkauksissa)

                        0 %

                        3105 20 10

                        Kivennäis- tai kemialliset lannoitteet, joissa on typpeä, fosforia ja kaliumia, typpipitoisuus suurempi kuin 10 painoprosenttia kuivasta vedettömästä tuotteesta (ei kuitenkaan tabletteina tai niiden kaltaisessa muodossa tai bruttopainoltaan enintään 10 kg:n pakkauksissa)

                        0 %

                        3105 51 00

                        Kivennäis- tai kemialliset lannoitteet, joissa on nitraatteja ja fosfaatteja

                        0 %

                        32 RYHMÄ – PARKITUS- JA VÄRIUUTTEET; TANNIINIT JA NIIDEN JOHDANNAISET; VÄRIT, PIGMENTIT JA MUUT VÄRIAINEET; MAALIT JA LAKAT; KITTI SEKÄ MUUT TÄYTE- JA TIIVISTYSTAHNAT; PAINOVÄRIT, MUSTE JA TUSSI

                        320611 00

                        Titaanidioksidiin perustuvat pigmentit ja valmisteet, joissa on vähintään 80 prosenttia titaanidioksidia kuiva-aineen painosta

                        0 %

                        64 RYHMÄ – JALKINEET, NILKKAIMET JA NIIDEN KALTAISET TAVARAT; NIIDEN OSAT

                        6402 91 90

                        Jalkineet, jotka peittävät nilkan ja joiden ulkopohjat ja päälliset ovat kumia tai muovia

                        0 %

                        6402 99 98

                        Jalkineet, joiden ulkopohjat ovat kumia tai muovia ja päälliset muovia, joiden sisäpohjan mitta on vähintään 24 cm, naisten

                        0 %

                        6403 99 96

                        Miesten jalkineet, joiden ulkopohjat ovat kumia, muovia tai tekonahkaa ja päälliset nahkaa (ja jotka eivät peitä nilkkaa), joiden sisäpohjan mitta on vähintään 24 cm (eivät kuitenkaan nimikkeiden 6403 11 00–6403 40 00, 6403 99 11, 6403 99 36 ja 6403 99 50 jalkineet)

                        0 %

                        6403 99 98

                        Jalkineet, joiden ulkopohjat ovat kumia, muovia tai tekonahkaa ja päälliset nahkaa, joiden sisäpohjan mitta on vähintään 24 cm, naisten

                        0 %

                        74 RYHMÄ – KUPARI JA KUPARITAVARAT

                        7407 21 10

                        Tangot, kupari-sinkkiseosta (messinkiä)

                        0 %

                        7408 11 00

                        Lanka, puhdistettua kuparia, poikkileikkauksen suurin läpimitta suurempi kuin 6 mm

                        0 %

                        76 RYHMÄ – ALUMIINI JA ALUMIINITAVARAT

                        7601 10 00

                        Seostamaton alumiini, muokkaamaton

                        0 %

                        7601 20 20

                        Muokkaamattomat alumiiniseokset laattojen tai aihioiden muodossa

                        0 %

                        7601 20 80

                        Muokkaamattomat alumiiniseokset (muut kuin laatat ja aihiot)

                        0 %

                        7604 21 00

                        Profiiliputket alumiiniseosta

                        0 %

                        7604 29 90

                        Profiilit alumiiniseosta

                        0 %

                        7616 99 90

                        Alumiinitavarat, ei valetut

                        0 %

                        RYHMÄ 85 – SÄHKÖKONEET JA -LAITTEET SEKÄ NIIDEN OSAT; ÄÄNEN TALLENNUS- TAI TOISTOLAITTEET, TELEVISIOKUVAN TAI -ÄÄNEN TALLENNUS- TAI TOISTOLAITTEET SEKÄ TÄLLAISTEN TAVAROIDEN OSAT JA TARVIKKEET

                        8525 80 99

                        Videokameranauhurit, muut kuin sellaiset, joilla voidaan tallentaa ainoastaan televisiokameralla otettua kuvaa ja ääntä

                        0 %

                        8528 71 19

                        Videovirittimet (ei kuitenkaan automaattiseen tietojenkäsittelykoneeseen asennettaviksi tarkoitetut elektroniset rakenneyhdistelmät sekä laitteet, joissa on mikroprosessorin avulla toimiva, modeemilla varustettu laite Internet-yhteyttä varten, valmiudet interaktiiviseen tietojen vaihtoon ja jotka pystyvät vastaanottamaan televisiosignaaleja (tietoliikennevalmiudella varustetut sovittimet ”set-top boxes”))

                        0 %

                        8528 71 99

                        Televisiovastaanottimet, myös yhteenrakennetuin yleisradiovastaanottimin tai äänen tai videosignaalien tallennus- tai toistolaittein,  joihin ei ole tarkoitettu sisällytettäväksi videonäyttöä tai kuvaruutua (ei kuitenkaan videovirittimet, tietoliikennevalmiudella varustetut sovittimet ”set-top boxes”)

                        0 %

                        8528 72 40

                        Televisiovastaanottimet, väriä toistavat, LCD-kuvaruudulla varustetut

                        0 %


Avis juridique important

|

52000PC0404

Ehdotus: neuvoston asetus tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista  /* KOM/2000/0404 lopull. */

Ehdotus: NEUVOSTON ASETUS tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista(komission esittämä)PERUSTELUT1. Neuvoston päätöksen mukaisesti toteutetun kalastustuotteiden autonomisia etuusmenettelyjä koskevan vuotuisen kokonaistarkastelun yhteydessä komissio on toteuttanut markkinatutkimuksen ja tutkimuksen käyttäjäteollisuuden hankintatarpeista vuoden 2000 aikana.2. Ottaen huomioon yhteisön sisä- ja ulkopolitiikan vaatimukset komissio ehdottaa tiettyjä tariffitoimenpiteitä, erityisesti tariffikiintiöitä, joilla voidaan varmistaa yhteisön tuotannon menekki noudattaen yhteisen markkinajärjestelyn velvollisuuksia ja sääntöjä, varmistamalla samalla jalostusteollisuuden hankinnat edellytyksin, joissa otetaan huomioon kansainvälisten markkinoiden tilanne ja sen odotettavissa olevat muutokset.3. Näillä edellytyksillä varataan asianomaisille tuotteille avattavat tariffikiintiöt jalostettaviksi tarkoitetuille tuotteille, jotka ovat vahvistetuista tai vahvistettavista viitehinnoista säädettyjen edellytysten mukaisia.4. Toisaalta tässä asetusehdotuksessa säädetään, että kyseiset tariffikiintiöt avataan 1 päivän elokuu 2000 ja 31 päivän joulukuuta 2000 väliseksi ajanjaksoksi, jotta voidaan varmistaa mahdollisuus suunnitella teollisuuden hankintoja vahingoittamatta yhteisön tuottajien tulojen tasapainoa.Edellä esitetyt asiat ovat seuraavan asetusehdotuksen tavoitteina.Ehdotus: NEUVOSTON ASETUS tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnistaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 26 artiklan,ottaa huomioon komission ehdotuksen,sekä katsoo seuraavaa:(1) Tiettyjen kalastustuotteiden saatavuus yhteisössä on tällä hetkellä riippuvainen kolmansista maista tulevasta tuonnista; on yhteisön edun mukaista suspendoida osittain tai kokonaan kyseisiin tuotteisiin sovellettavat tullit määrältään riittävien yhteisön tariffikiintiöiden rajoissa; sen varmistamiseksi, että yhteisön kyseisen tuotannon tulevaisuuden näkymiä ei vaaranneta ja että käyttäjäteollisuuden riittävät hankinnat voidaan taata, olisi avattava kyseiset tariffikiintiöt siten, että niiden tullit vaihtelevat eri tuotteiden yhteisön markkinoilla vallitsevan arkuustason mukaan.(2) Olisi taattava erityisesti kaikille yhteisön tuojille tasapuolinen ja jatkuva mahdollisuus käyttää kyseisiä kiintiöitä ja taattava näitä kiintiöitä varten säädettyjen tullien keskeytymätön soveltaminen kyseisten tuotteiden tuonnissa kaikkiin jäsenvaltioihin kiintiöiden täyttymiseen saakka.(3) Yhteisön olisi päätettävä tariffikiintiöiden avaamisesta yksipuolisesti; mikään ei kuitenkaan estä sitä, että näiden kiintiöiden yhteisen hallinnoinnin tehokkuuden varmistamiseksi jäsenvaltioille annetaan lupa lukea kiintiöihin tarvitsemansa tosiasiallista tuontia vastaavat määrät; tällainen hallinnointitapa edellyttää kuitenkin tiivistä yhteistyötä jäsenvaltioiden ja komission välillä, koska komission olisi erityisesti voitava seurata kiintiöiden kokonaismäärien täyttymistä ja ilmoittaa siitä jäsenvaltioille.(4) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annettuun komission asetukseen (ETY) N:o 2454/93 [1], on kodifioitu sellaisten tariffikiintiöiden hallinnointisäännöt, joita on tarkoitus käyttää tulli-ilmoitusten hyväksymispäivämäärien mukaisessa aikajärjestyksessä.[1]  EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 1662/99 (EYVL L 197, 29.7.1999, s.25).(5) Kun trooppisen katkaravun hankintatilannetta yhteisön markkinoilla tarkasteltiin, kävi ilmi, että erityisesti tämän lajin niin kutsutun valkotäplätaudin seurausten vuoksi käyttäjäteollisuuden hankintatarpeet eivät tule enää riittävästi tyydytetyiksi. Tämän vuoksi olisi avattava autonominen tariffikiintiö rajoitetulle määrälle rajoitetuksi ajaksi.(6) Ottaen huomioon tämän asetuksen taloudellinen merkitys olisi sovellettava Amsterdamin sopimuksen liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa olevaa määräystä asian kiireellisyydestä,ON ANTANUT TÄMÄN ASETUKSEN:1 artikla1. Liitteessä lueteltujen tuotteiden tuontiin sovellettavat tullit suspendoidaan kullekin tuotteelle ilmoitetulle tasolle, ilmoitetuksi ajanjaksoksi ja ilmoitettuun määrään asti.2. Kyseisten tuotteiden tuonti voidaan lukea 1 kohdassa tarkoitettuihin kiintiöihin ainoastaan, jos jäsenvaltioiden yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 [2] 22 artiklan mukaisesti vahvistama vapaasti rajalla -hinta on vähintään yhtä suuri kuin kyseisten tuotteiden tai tuoteluokkien viitehinta jonka yhteisö on vahvistanut tai vahvistaa.[2]  EYVL L 388, 31.12.1992, s. 1, asetus sellaisena kuin se on viimeksi muutettuna asetuksella (EY) N:o 3318/94 ( EYVL L 350, 31.12.1994, s. 15).2 artiklaKomissio hallinnoi 1 artiklassa tarkoitettuja tariffikiintiöitä asetuksen (ETY) N:o 2454/93 308 a ja 308 c artiklan säännösten mukaisesti.3 artiklaJäsenvaltiot ja komissio toimivat tiiviissä yhteistyössä varmistaakseen tämän asetuksen noudattamisen.4 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä elokuu 2000.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITE>TAULUKON PAIKKA>(a) Sovelletaan asiaa koskevia yhteisön säännöksiä erityiskäytön valvomiseksi.(b) Kiintiöitä sovelletaan käsiteltäviksi tarkoitettuihin tuotteisiin, jollei niitä käsitellä yksinomaan yhdellä tai useammalla jäljempänä mainitulla tavalla:- perkaaminen, kidusten poistaminen, pyrstön katkaiseminen, pään katkaiseminen,- paloittelu (ei kuitenkaan fileointi, jäädytettyjen harkkojen paloittelu eikä jäädytettyjen, toisistaan erotettavien fileharkkojen halkaisu),- näytteiden otto, lajittelu,- merkitseminen,- pakkaaminen,- jäähdyttäminen,- jäädyttäminen,- pakastaminen,- sulattaminen, erottelu.Kiintiöihin ei voida lukea tuotteita, jotka on tarkoitettu käsiteltäviksi muulla kiintiöihin lukemiseen oikeuttavalla tavalla, jos kyseisen käsittelyn tekee vähittäisliike tai ateriapalveluyritys. Tullien alennusta sovelletaan ainoastaan ihmisravinnoksi tarkoitettuun kalaan.RAHOITUSSELVITYS1. TOIMEN NIMIEhdotus neuvoston asetukseksi (EY) tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista2. BUDJETTIKOHTA / -KOHDAT12 luvun 120 momentti (1210 + 1060)3. OIKEUSPERUSTAperustamissopimuksen 26 artikla4. TOIMEN KUVAUS4.1 Toimen yleistavoiteYhteisön käyttäjäteollisuuden hankintojen varmistaminen edullisin edellytyksin.5. TALOUDELLISET VAIKUTUKSET5.1 Toimen kokonaiskustannusten laskentatapa (yksittäisten kustannuserien ja kokonaiskustannusten välinen yhteys)>TAULUKON PAIKKA>Odotettavissa oleva tulojen menetyksen kokonaismäärä verrattuna edelliseen kiintiökauteen: + 5.924.520 EUR.6. PETOSTENVASTAISET SÄÄNNÖKSETTariffikiintiöiden hallinnoinnista annetuissa säännöksissä säädetään petosten ja sääntöjen vastaisen toiminnan estämiseksi ja niiltä suojautumiseksi tarvittavista toimenpiteistä.


Avis juridique important

|

52004PC0501(02)

Ehdotus: neuvoston asetus täytäntöönpanotoimenpiteistä budjettiaseman epätasapainon korjaamiseksi Euroopan yhteisöjen omien varojen järjestelmästä (...) tehdyn neuvoston päätöksen 4 ja 5 artiklan mukaisesti  /* KOM/2004/0501 lopull. - CNS 2004/0171 */

Ehdotus: NEUVOSTON ASETUS täytäntöönpanotoimenpiteistä budjettiaseman epätasapainon korjaamiseksi Euroopan yhteisöjen omien varojen järjestelmästä (...) tehdyn neuvoston päätöksen 4 ja 5 artiklan mukaisesti(komission esittämä)PERUSTELUTTämän ehdotuksen tarkoituksena on vahvistaa täytäntöönpanotoimenpiteet Euroopan yhteisöjen omien varojen järjestelmästä (...) tehdyssä neuvoston päätöksessä säädettyä budjettiaseman epätasapainon korjausta varten. Tämä ehdotus neuvoston asetukseksi korvaa 29 päivänä syyskuuta 2000 hyväksytyn laskentamenetelmän [1].[1]  Epätasapainon korjauksen laskemisesta, rahoittamisesta, maksamisesta ja talousarvioon ottamisesta Euroopan unionin omista varoista tehdyn neuvoston päätöksen 4 ja 5 artiklan mukaisesti (Euroopan unionin neuvosto, 10646/00 ADD 2).2004/0171 (CNS)Ehdotus: NEUVOSTON ASETUS täytäntöönpanotoimenpiteistä budjettiaseman epätasapainon korjaamiseksi Euroopan yhteisöjen omien varojen järjestelmästä (...) tehdyn neuvoston päätöksen 4 ja 5 artiklan mukaisestiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 279 artiklan 2 kohdan,ottaa huomioon Euroopan atomienergiayhteisön perustamissopimuksen ja erityisesti sen 183 artiklan,ottaa huomioon Euroopan yhteisöjen omien varojen järjestelmästä (...) tehdyn neuvoston päätöksen 200x/xxx/EY, Euratom [2] ja erityisesti sen 4 ja 5 artiklan,[2]  EUVL L [...], [...], s. [...].ottaa huomioon komission ehdotuksen [3],[3]  EUVL C [...], [...], s. [...].ottaa huomioon Euroopan parlamentin lausunnon [4],[4]  EUVL C [...], [...], s. [...].ottaa huomioon tilintarkastustuomioistuimen lausunnon [5],[5]  EUVL C [...], [...], s. [...].sekä katsoo seuraavaa:(1) Neuvoston päätöksen 2000/597/EY, Euratom 4 artiklan nojalla Yhdistyneen kuningaskunnan hyväksi myönnettävä budjettiaseman epätasapainon korjaus korvataan (...) tehdyn neuvoston päätöksen mukaisesti yleisellä budjettiaseman liiallisen negatiivisen epätasapainon korjausmekanismilla.(2) Neuvosto vahvistaa (...) tehdyn neuvoston päätöksen mukaisesti näiden korjausten laskemista ja rahoittamista varten tarvittavat täytäntöönpanotoimenpiteet ja erityisesti raja-arvon ja palautuksiin käytettävissä olevan enimmäismäärän.(3) On suotavaa määrittää ne meno- ja tuloluokat, jotka otetaan huomioon korjausten laskemista varten.(4) On aiheellista vahvistaa säännöt, joiden mukaan korjaukset otetaan talousarvioon,ON ANTANUT TÄMÄN ASETUKSEN:1 artikla1. Jäsenvaltioiden vuoden t budjettiaseman epätasapainoon perustuvan korjauksen määrä määritetään (...) tehdyn neuvoston päätöksen 4 artiklan mukaisesti:a) laskemalla kunkin jäsenvaltion budjettiaseman epätasapaino siten, että lasketaan seuraavien osuuksien välinen erotus:- kyseisen jäsenvaltion prosenttiosuus vuoden t alv- ja BKTL-perusteisten omien varojen maksujen kokonaismäärästä, ja- kyseisen jäsenvaltion prosenttiosuus jäsenvaltioille kohdennettujen menojen kokonaismäärästä;b) kertomalla näin saatu erotus jäsenvaltioille kohdennettujen menojen kokonaismäärällä;c) vähentämällä b alakohdan tuloksesta kyseisen jäsenvaltion BKTL:n ja raja-arvon tulo;d) jos c alakohdassa saatu tulos on positiivinen, se kerrotaan palautuskertoimella, joksi vahvistetaan enintään 0,66 ja jota pienennetään tarvittaessa niin paljon kuin on tarpeen palautuksia varten käytettävissä olevan enimmäismäärän noudattamiseksi.2. Edellä olevan a-d alakohdan perusteella saatu tulos vastaa seuraavaa laskentakaavaa:>VIITTAUS KAAVIOON> = >VIITTAUS KAAVIOON>jos >VIITTAUS KAAVIOON> > 0jossa RR = 0,66 jos >VIITTAUS KAAVIOON> >VIITTAUS KAAVIOON> ?ARV jaRR = >VIITTAUS KAAVIOON> * 0,66 jos >VIITTAUS KAAVIOON> > ?ARVjossa: TP = kaikkien jäsenvaltioiden vuotta t koskevien alv- ja BKTL-maksujen kokonaismääräTPx = kaikkien jäsenvaltion x vuotta t koskevien alv- ja BKTL-maksujen kokonaismääräE = jäsenvaltioille vuodeksi t kohdennettujen menojen kokonaismääräEx = jäsenvaltiolle x vuodeksi t kohdennettujen menojen kokonaismäärä>VIITTAUS KAAVIOON> = korjaus, joka jäsenvaltiolle x myönnetään vuoden t osalta (ja johon sovelletaan palautuskerrointa RR)RNC = kohtuullinen nettorahoitusosuus (= raja-arvo), joka ilmaistaan prosenttiosuutena BKTL:staYx = jäsenvaltion x BKTL vuonna tRR = palautuskerroinMARV = palautuksia varten käytettävissä oleva enimmäismäärä>VIITTAUS KAAVIOON> = korjausten kokonaismäärä, jos palautuskerroin on 0,66.3. Korjauksen perusteella suoritettavia maksuja ei sisällytetä korjausten laskemisessa käytettäviin alv- ja BKTL-varojen maksuihin.2 artikla1. Edellä 1 artiklassa tarkoitettu raja-arvo on 0,35 prosenttia asianomaisen jäsenvaltion BKTL:sta.2. Edellä 1 artiklassa tarkoitettu palautuksiin käytettävissä oleva enimmäismäärä (MARV) on 7,5 miljardia euroa.3 artikla1. (...kuun .. päivänä ...) tehdyn neuvoston päätöksen 5 artiklan mukainen korjausten kokonaiskustannusten jakautuminen lasketaan sen mukaan, mikä on kunkin jäsenvaltion osuus koko EU:n BKTL:sta vuonna t.2. Korjaus myönnetään kullekin asianomaiselle jäsenvaltiolle pienentämällä maksuja, jotka sille aiheutuvat (...) tehdyn neuvoston päätöksen 2 artiklan 1 kohdan c alakohdan soveltamisesta.3. Korjauksista aiheutuvat kustannukset, joista kaikki jäsenvaltiot vastaavat, lisätään maksuihin, jotka niille aiheutuvat (...) tehdyn neuvoston päätöksen 2 artiklan 1 kohdan c alakohdan soveltamisesta.4 artikla1. Korjausten laskemisessa käytettävä menojen käsite vastaa kyseisenä vuonna (vuosi t) toteutuneita maksuja (maksumääräyksiin käytettävien määrärahojen toteutuma) kyseisen vuoden maksumääräyksiin käytettävistä määrärahoista sekä maksuja käyttämättä jääneistä seuraavalle varainhoitovuodelle (vuodelta t vuodelle t+1) siirretyistä maksumääräyksiin käytettävistä määrärahoista. Huomioon otetaan ainoastaan käytetyt maksumääräyksiin osoitetut määrärahat eli toteutuneiden maksujen määrä.2. Menot kohdennetaan eri jäsenvaltioille seuraavien sääntöjen mukaisesti:Maksut kohdennetaan yleensä sille jäsenvaltiolle, jossa pääasiallisen vastaanottajan kotipaikka on. Jos komissio kuitenkin tietää, että kyseinen vastaanottaja toimii vain välikätenä, maksut kohdennetaan mahdollisuuksien mukaan sille jäsenvaltiolle tai niille jäsenvaltioille, jossa on lopullisen edunsaajan tai lopullisten edunsaajien kotipaikka, sen mukaan mikä on niiden osuus kyseisistä maksuista.Kohdennettujen menojen kokonaismäärä perustuu Euroopan unionin yleisen talousarvion kokonaismenoihin, seuraavat kaksi menoluokkaa pois luettuina:- Ulkosuhteisiin liittyvät menot, mukaan luettuina laajentumisen valmisteluun tai laajentumiseen liittyvät menot yhteisön ulkopuolisissa maissa sekä muut menot, jotka on kohdennettu unionin ulkopuolisille vastaanottajille, kuten kehitysyhteistyömenot, EU:n ulkopuolella toteutetut tutkimusmenot, unionin ulkopuolisille vastaanottajille maksetut hallintomenot jne.- Menot, joita ei voida kohdentaa tai yksilöidä määrittely- tai muiden vaikeuksien vuoksi, kuten edustusmenot, virkamatkoihin ja virallisiin ym. kokouksiin liittyvät menot sekä maksut, jotka liittyvät valtioiden rajat ylittäviin yhteisöaloitteisiin tai alueiden välisten yhteistyöhankkeiden ja muiden rajatylittävien toimien edistämiseen.5 artikla1. Korjauksiin tarvittavat varat otetaan talousarvioon kahdessa vaiheessa:a) Vuotta t koskevan alustavan korjauslaskelman tulos otetaan vuoden t+1 alustavaan talousarvioesitykseen. Laskelma on laadittava tuoreimpien tuloja ja menoja koskevien tietojen perusteella.b) Vuotta t koskevan lopullisen korjauslaskelman tulos otetaan vuoden t+3 lisätalousarvioon. Laskelma on laadittava vuoden t alv-kantoja, BKTL:a ja jäsenvaltioille kohdennettuja menoja koskevien tietojen perusteella, siinä muodossa kuin ne ovat tiedossa vuoden t+2 joulukuun 31 päivänä, ja luvut on tarvittaessa muunnettava euroiksi vuoden t vuotuisen muuntokurssin keskiarvon mukaan.Jotta voidaan laskea kunkin jäsenvaltion osuus kaikista alv- ja BKTL-perusteisten omien varojen maksuista, on vuoden t talousarvio laskettava uudelleen vuoden t maksumääräyksiin käytettävien määrärahojen toteutuman perusteella siten, että toteutumasta vähennetään muut vuoteen t liittyvät tulot (lukuun ottamatta edellisen varainhoitovuoden jäämiä tai muita, aiempiin vuosiin liittyviä jäämiä tai niiden mukautuksia) ja vuonna t käyttöön asetettujen perinteisten omien varojen määrä. Jäljelle jäävä määrä rahoitetaan alv-perusteisin omin varoin alv:n yhdenmukaisen verokannan enimmäismäärään asti ja BKTL-perusteisin omin varoin sen jäljelle jäävän osuuden osalta, joka tarvitaan talousarvion tasapainottamiseksi.2. Edellä 1 kohdan a alakohdassa tarkoitettujen korjausten rahoitus lasketaan jäsenvaltioiden viimeisimpien vuotta t koskevien BKTL-tietojen perusteella, jotka ovat käytettävissä alustavaa talousarvioesitystä laadittaessa.3. Myös 1 kohdan b alakohdassa tarkoitettujen vuoden t korjausten rahoituksesta laaditaan lopullinen laskelma. Laskelma laaditaan jäsenvaltioiden vuoden t BKTL-tietojen perusteella, siinä muodossa kuin ne ovat tiedossa vuoden t+2 joulukuun 31 päivänä, ja luvut on tarvittaessa muunnettava euroiksi vuoden t vuotuisen muuntokurssin keskiarvon mukaan. Rahoitusta koskevia lopullisia tietoja verrataan vuoden t korjauksiin liittyviin maksuihin, jotka on otettu vuoden t+1 talousarvioon. Kutakin jäsenvaltiota koskevan laskelman tulos on otettava 1 kohdan b alakohdassa tarkoitetun lisätalousarvion asianomaiseen budjettikohtaan ja muunnettava kansalliseksi valuutaksi vuoden t vuotuisen muuntokurssin keskiarvon mukaan.6 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan (...) tehdyn neuvoston päätöksen 10 artiklan mukaisesti.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja


Tärkeä oikeudellinen huomautus

|

52006PC0438

Ehdotus: neuvoston asetus yleisten tullietuuksien väliaikaisesta peruuttamisesta Valko-Venäjän tasavallalta  /* KOM/2006/0438 lopull. - ACC 2006/0149 */

	[pic] | EUROOPAN YHTEISÖJEN KOMISSIO |Bryssel 4.8.2006KOM(2006) 438 lopullinen2006/0149 (ACC)Ehdotus:NEUVOSTON ASETUSyleisten tullietuuksien väliaikaisesta peruuttamisesta Valko-Venäjän tasavallalta(komission esittämä)PERUSTELUT1. Yhteisön yleinen tullietuusjärjestelmä (GSP) sisältää mahdollisuuden peruuttaa etuusmenettelyt osittain tai kokonaan jostakin edunsaajamaasta peräisin olevilta tuotteilta tietyin edellytyksin, joihin kuuluu niiden periaatteiden vakava ja järjestelmällinen rikkominen, jotka on vahvistettu Yhdistyneiden kansakuntien ja Kansainvälisen työjärjestön (ILO) ”keskeisiä ihmisoikeuksia ja työntekijöiden oikeuksia” koskevissa yleissopimuksissa.2. Valko-Venäjän tasavalta on mukana GSP-järjestelmän edunsaajamaiden luettelossa.3. Vuoden 2003 lopulla komissio julkaisi kansainvälisten ammattiliittojen aloitteesta päätöksensä käynnistää tutkimuksen järjestäytymisvapauden ja työntekijöiden kollektiivisen neuvotteluoikeuden väitetystä rikkomisesta Valko-Venäjällä.4. Komissio tutki toimielinjärjestelmää, tärkeimpiä toimielimiä, työmarkkinayhteistyötä ja sitä koskevaa Valko-Venäjän lainsäädäntöä, vertasi niitä kansainvälisiin normeihin ja käytti hyväkseen ILOn komiteoiden (Committee on Freedom of Association ja Committee of Experts) päätelmiä ja suosituksia ja YK:n raportteja. Näiden kahden ILOn komitean suositukset ovat kansainvälisen työlainsäädännön tulkinnan sekä kansallisten ja kansainvälisten standardien vastaavuussääntöjen perusta. Tärkeimpien kansallisten sidosryhmien ja niiden kansainvälisten kumppanijärjestöjen antamia tietoja täydennettiin haastatteluilla, joita käytiin hallituksen ja työnantajaliittojen edustajien sekä kaikkien merkittävien kansainvälisten organisaatioiden, kansalaisjärjestöjen ja Euroopan komission henkilöstön kanssa.5. Tutkimuksessa kävi ilmi, että Valko-Venäjä epää oikeuden perustaa vapaasti ammattiliittoja, oikeuden järjestäytyä, oikeuden valita ammattiliitto ja tällaisten liittojen oikeuden tulla laillisesti tunnustetuiksi ja saada ulkoista rahoitusta. Valko-Venäjällä syrjitään ammattiyhdistysten jäseniä ja niiden toiminta saatetaan lakkauttaa tai keskeyttää.6. Samanaikaisesti komission tutkinnan kanssa ILO perusti tutkintalautakunnan, joka esitti heinäkuussa 2004 antamassaan raportissa kaksitoista suositusta, jotka Valko-Venäjän hallituksen oli toteutettava ennen vuoden 2005 kesäkuuta korjatakseen ILOn yleissopimuksen 87 (ammatillinen järjestäytymisvapaus ja ammatillisen järjestäytymisvapauden suojelu) ja 98 (järjestäytymisoikeuden ja kollektiivisen neuvotteluoikeuden periaatteiden soveltaminen) rikkomisen.7. GSP-asetuksessa säädetyn menettelyn mukaisesti komissio päätti tarkkailla ja arvioida Valko-Venäjän tilannetta kuuden kuukauden ajan, ja antoi sille näin lisäaikaa sitoutua välttämättömien toimenpiteiden toteuttamiseen noudattaakseen työelämän perusperiaatteita ja –oikeuksia sellaisina kuin ne on esitetty ILOn tutkintalautakunnan heinäkuussa 2004 antaman raportin kahdessatoista suosituksessa.8. Valko-Venäjä ei tehnyt vaadittua sitoumusta kyseisellä kuuden kuukauden ajanjaksolla. Siksi Valko-Venäjältä peräisin olevilta tuotteilta olisi peruutettava etuusmenettelyt väliaikaisesti.9. Asetuksen (EY) N:o 980/2005 20 artiklan 4 ja 5 kohdassa säädetyn menettelyn mukaisesti neuvosto ratkaisee asian komission ehdotuksesta ja määräenemmistöllä kuukauden kuluessa. Jos neuvosto päättää ottaa käyttöön väliaikaisen peruuttamisen, tämä päätös tulee voimaan kuuden kuukauden kuluttua sen tekemisestä, jollei tilanne ole muuttunut sitä ennen.10. Tilannetta on tarkkailtava, jotta Valko-Venäjältä peräisin olevien tuotteiden etuusmenettelyt voidaan palauttaa.2006/0149 (ACC)Ehdotus:NEUVOSTON ASETUSyleisten tullietuuksien väliaikaisesta peruuttamisesta Valko-Venäjän tasavallaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan,ottaa huomioon komission ehdotuksen,ottaa huomioon yleisen tullietuusjärjestelmän soveltamisesta 27 päivänä kesäkuuta 2005 annetun neuvoston asetuksen (EY) N:o 980/2005[1] ja erityisesti sen 20 artiklan 4 kohdansekä katsoo seuraavaa:(1) Neuvoston asetuksen (EY) N:o 980/2005 mukaisesti Valko-Venäjän tasavalta (jäljempänä ’Valko-Venäjä’) on yhteisön yleisen tullietuusjärjestelmän edunsaajamaa.(2) Kansainvälinen riippumattomien ammattiyhdistysten keskusjärjestö (ICFTU), Euroopan ammatillinen yhteisjärjestö (EAY) ja Maailman työliitto (WCL) esittivät 29 päivänä tammikuuta 2003 komissiolle yhteisen pyynnön tutkia asetuksen (EY) N:o 2501/2001 27 artiklan nojalla järjestäytymisvapauden ja työntekijöiden kollektiivisen neuvotteluoikeuden väitettyä rikkomista Valko-Venäjällä.(3) Komissio tutki pyynnön, kuuli tullietuuksien komiteaa ja päätti 29 päivänä joulukuuta 2003 käynnistää tutkimuksen[2]. Asiasta kiinnostuneilta tahoilta pyydettiin asiasta tietoja julkaistulla ilmoituksella[3].(4) Valko-Venäjän viranomaisille ilmoitettiin virallisesti tutkimuksen avaamisesta. Ne kiistivät ILOn yleissopimuksen 87 (ammatillinen järjestäytymisvapaus ja ammatillisen järjestäytymisvapauden suojelu) ja 98 (järjestäytymisoikeuden ja kollektiivisen neuvotteluoikeuden periaatteiden soveltaminen) kaiken rikkomisen.(5) Tiedot, jotka komissio keräsi yhteistyössä tullietuuksien komitean kanssa suoritetun tutkimuksen aikana, kuitenkin vahvistavat ILOn yleissopimuksen 87 ja 98 mukaisen järjestäytymisvapauden ja työntekijöiden kollektiivisen neuvotteluoikeuden vakavan ja toistuvan rikkomisen Valko-Venäjällä. Näin ollen komissio katsoi, että etuusmenettelyn väliaikainen peruuttaminen oli oikeutettu. Komissio päätti 17 päivänä elokuuta 2005 tarkkailla ja arvioida työntekijöiden oikeuksien tilannetta Valko-Venäjällä[4]. Ilmoitukseen kuuden kuukauden tarkkailu- ja arviointijakson aloittamisesta[5] sisältyi ilmoitus komission aikeesta tehdä neuvostolle ehdotus kauppaetuuksien väliaikaisesta peruuttamisesta, jollei Valko-Venäjä ennen jakson loppua sitoudu toteuttamaan välttämättömät toimenpiteet noudattaakseen periaatteita, jotka on mainittu ILOn vuoden 1998 julistuksessa työelämän perusperiaatteista ja –oikeuksista sellaisina kuin ne on esitetty ILOn tutkintalautakunnan heinäkuussa 2004 antaman raportin kahdessatoista suosituksessa. Valko-Venäjän viranomaisille ilmoitettiin virallisesti päätöksestä ja ilmoituksesta.(6) Kuuden kuukauden tarkkailu- ja arviointijakson lopussa Valko-Venäjä ei ollut tehnyt vaadittua sitoumusta.(7) Edellä mainitun perusteella Valko-Venäjältä peräisin olevilta tuotteilta olisi peruutettava etuusmenettely väliaikaisesti, kunnes päätetään, ettei väliaikaiseen peruuttamiseen oikeuttavia syitä enää ole.(8) Tämä asetus tulee voimaan kuuden kuukauden kuluttua sen antamisesta, jollei sitä ennen päätetä, ettei asetukseen oikeuttavia syitä enää ole,ON ANTANUT TÄMÄN ASETUKSEN:1 artiklaValko-Venäjältä peräisin olevilta tuotteilta peruutetaan asetuksessa (EY) N:o 980/2005 säädetyt etuusmenettelyt väliaikaisesti.2 artiklaNeuvosto päättää komission ehdotuksesta ja määräenemmistöllä etuusmenettelyn palauttamisesta Valko-Venäjältä peräisin oleville tuotteille, jos järjestäytymisvapauden ja työntekijöiden kollektiivisen neuvotteluoikeuden rikkomista ei enää tapahdu.3 artiklaTämä asetus tulee voimaan kuuden kuukauden kuluttua siitä päivästä, jona se on annettu.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Neuvoston puolestaPuheenjohtajaYKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS[pic]([1]) EYVL L 169, 30.6.2005, s. 1.([2]) EYVL L 5, 9.1.2004, s. 90.([3]) EYVL C 40, 14.2.2004, s. 4.([4]) EYVL L 213, 18.8.2005, s. 16.([5]) EYVL C 240, 30.9.2005, s. 41.